شالیمار ایکسپریس (پاکستان)

شالیمار ایکسپریس پاکستان کی ایک تیز رفتار ایکسپریس ٹرین ہے جو کراچی اور لاہور کے درمیان روزانہ چلتی ہے۔ اس ٹرین کا شمار پاکستان کی تیز رفتار اور مشہور ٹرینوں میں ہوتا ہے۔ اس کا نام لاہور کے مشہور اور تاریخی شالیمار باغ پر رکھا گیا ہے۔ اس ٹرین کا افتتاح 1979ء میں صدر پاکستان محمد ضیاء الحق نے کیا۔ ابتدا میں یہ ٹرین مکمل طور ائرکنڈیشن پالر ڈبوں پر مشتمل تھی اور یہ کراچی سے لاہور تک کا  فاصلہ 16 گھنٹوں میں طے کرتی تھی۔

پاکستان ریلویز نے اس ٹرین کو 27 جولائی 2010ء میں خسارے کی بنا پر بند کر دیا۔ تاہم 19 مہینوں کی بندش کے بعد 24 فروری 2012ء میں اس ٹرین کو ایک نجی کمپنی ائر ریل سروسز کے تعاون سے دوبارہ شروع کر دیا گیا۔

شالیمار ایکسپریس اکانومی، ائرکنڈیشن لوئر اور ائرکنڈیشن پارلر کلاس ڈبوں پر مشتمل ہے۔ یہ کراچی سے لاہور تک کا  فاصلہ 18 گھنٹوں میں طے کرتی ہے۔

راستہ 
کراچی تا لاہور براستہ حیدر آباد، روہڑی، ملتان اور فیصل آباد

اسٹاپز 
 کراچی چھاونی
 حیدرآباد جنکشن
 نواب شاہ
 روہڑی جنکشن
 رحیم یار خان
 بہاولپور
 ملتان چھاونی
 فیصل آباد
 لاہور جنکشن

حوالہ جات 

پاکستان کی ریل گاڑیوں کے نام
پاکستان کی مسافر ٹرینیں